Á myndinni má sjá Tinnu Laufey og samstarfsfólki hennar , þeim Eddu Björk Þórðardóttur , Brynju Jónbjarnardóttur og Gísla Gylfasyni ásamt Jóni Atla Benediktssyni , rektor Háskóla Íslands . Gunnar Sverrison Rannsókn sem miðar að því að meta til fjár miska vegna eineltis hefur hlotið styrk úr Styrktarsjóði Margaretar og Bents Schevings Thorsteinssonar við Háskóla Íslands . Styrkhafi er Tinna Laufey Ásgeirsdóttir , prófessor við Hagfræðideild Háskóla Íslands , og nemur styrkurinn 1,2 milljónum króna . Frá þessu er greint í tilkynningu frá skólanum . „ Þó ætla megi að það sé mikils virði að verða ekki fyrir einelti er ekki vitað hversu mikils virði það er ; þ.e. hve mikið þyrfti að greiða einstaklingi til að bæta upp það velferðartap sem hann / hún verður fyrir af völdum eineltis . Slíkt mat hefur bæði fræðilegt og hagnýtt gildi . Það getur t.d. nýst hinu opinbera við mat á hagkvæmni íhlutana sem ætlað er að draga úr einelti eða afleiðingum þess , “ segir í tilkynningunni . Stærsti hluti gæðanna / skaðans sem um ræðir er talinn tilfinningalegur . „ Hagkvæmnisútreikningar sem ekki taka þessi andlegu gæði með í reikninginn verða því mjög bjagaðir en í rannsókninni er ætlunin að ráða bót á því . Beitt verður aðferðum sem þekktar eru til að mæla virði óáþreifanlegra gæða gagnvart einelti en slíkt hefur ekki verið gert áður . Vísindalegt gildi rannsóknarinnar felst því í aðlögun þeirra aðferða að þessu nýja viðfangsefni og beitingu þeirra á það . “ Meðrannsakendur Tinnu Laufeyjar Ásgeirsdóttur í verkefninu eru Edda Björk Þórðardóttir , Brynja Jónbjarnardóttir og Gísli Gylfason auk þess sem rannsóknarhópurinn Teymi um tekjuuppbót ( e. ConCIV - Consortium on Compensating Income Variation ) verður fræðilegur bakhjarl verkefnisins .